ປະທານສະພາແຫ່ງຊາດ ຫງວຽນຊິງຮຸ່ງ ຕ້ອນຮັບສະຫະພັນນັກຂ່າວອາຊຽນ
ທ່ານປະທານສະພາແຫ່ງຊາດຫງວຽນຊິງຮຸ່ງ
ຕ້ອນຮັບສະຫະພັນນັກຂ່າວອາຊຽນ
(ພາບ: qdnd)
ຕອນບ່າຍວັນທີ 26/11, ທ່ານປະທານສະພາແຫ່ງຊາດ ຫງວຽນຊິງຮຸ່ງ ໄດ້ໃຫ້ການຕ້ອນຮັບສະພະພັນນັກຂ່າວ ອາຊຽນ (CAJ) ໂດຍທ່ານ Benny Antiporda ຮອງປະທານສະໂມສອນສື່ມວນຊົນແຫ່ງຊາດ ຟີລິບປິນ, ປະທານ CAJ, ເນື່ອງໃນໂອກາດທີ່ຄະນະມາ ຫວຽດນາມ ເຂົ້າຮ່ວມພິທີສະເຫຼີມສະຫຼອງ 40 ປີແຫ່ງວັນສ້າງຕັ້ງສະຫະພັນ. ເຂົ້າຮ່ວມການຕ້ອນຮັບມີນັກຂ່າວ ທ້ວນຮຶວ, ປະທານສະມາຄົມນັກຂ່າວ ຫວຽດນາມ ແລະ ທ່ານເລຂາທິການໃຫຍ່ສະພາແຫ່ງຊາດ ຫງວຽນແຫ້ງຟຸກ.
ກ່າວຄຳເຫັນທີ່ການພົບປະ, ທ່ານ Benny Antiporda ປະທານ CAJ ຕີລາຄາສູງຄວາມເອົາໃຈໃສ່, ສ້າງເງື່ອນໄຂຂອງສະພາແຫ່ງຊາດ, ລັດຖະບານ ຫວຽດນາມ ສຳລັບການເຄື່ອນໄຫວຂອງສະມາຄົມນັກຂ່າວ ຫວຽດນາມ ແລະ ຖັນແຖວນັກຂ່າວເວົ້າລວມ. ທ່ານ Benny Antiporda ສະແດງຄວາມເຊື່ອໝັ້ນວ່າ: ດ້ວຍຖານະຕຳແໜ່ງເປັນປະທານ CAJ ໃນໄລຍະຈະມາເຖິງ, ສະມາຄົມນັກຂ່າວ ຫວຽດນາມ ຈະສຳເລັດໜ້າທີ່ຂອງຕົນເປັນຢ່າງດີ; ສືບຕໍ່ນຳສະຫະພັນກາຍເປັນອົງການສື່ມວນຊົນທີ່ໝັ້ນຄົງເຂັ້ມແຂງ ແລະ ມີອິດທິພົນຊື່ສຽງໃນພາກພື້ນ ແລະ ໂລກ.
ສ່ວນທ່ານປະທານສະພາແຫ່ງຊາດ ຫງວຽນຊິງຮຸ່ງ ກໍ່ໄດ້ອວຍພອນ 40 ປີແຫ່ງວັນສ້າງຕັ້ງ CAJ ແລະ ປາດຖະໜາວ່າ: CAJ ຈະສືບຕໍ່ປັບປຸງຮູບແບບການເຄື່ອນໄຫວ, ການຈັດຕັ້ງກົງຈັກໃຫ້ສົມບູນແບບ; ຍົກສູງທີ່ຕັ້ງບົດບາດຂອງສະຫະພັນຢ່າງບໍ່ຢຸດຢັ້ງ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ຫວັງວ່າ: ໂດຍຜ່ານການເຄື່ອນໄຫວດ້ານວິຊາການສື່ມວນຊົນ, ບັນດານັກຂ່າວ CAJ ຈະໂຄສະນາເຜີຍແຜ່ ແລະ ຮັກສານ້ຳໃຈສາມັກຄີ, ມິດຕະພາບ; ປະຕິບັດບົດບາດເຊື່ອມຕໍ່ບັນດາຊົນຊາດ, ປະເທດສະມາຊິກ ອາຊຽນໃຫ້ດີກ່ວາອີກ; ຍູ້ແຮງການແນະນຳຮູບພາບບັນດາປະເທດສະມາຊິກປະຊາຄົມ ອາຊຽນ ກັບສາກົນ, ເພື່ອສັນຕິພາບ, ຄວາມວັດທະນາຖາວອນ ແລະ ການພັດທະນາໃນພາກພື້ນ ອາຊຽນ ແລະ ໃນທົ່ວໂລກ.
(ແຫຼ່ງຄັດຈາກ VOV)